Nursing Jobs in Bethlehem | Find Jobs | Gumtree Classifieds South Africa
Trending : car alarm
Jobs in Free State (Keyword:"nursing jobs")
Get a daily alert with: Jobs in Free State (Keyword:"nursing jobs")
Accounting Jobs jobs in paarl SA help lig werp op donker energie | Netwerk24
SA help lig werp op donker energie
Die eerste prototipe van die Hirax-teleskoop se radio-antennas word by die Hartebeesthoek-radio-astronomie-sterrewag getoets. Foto: Hirax
Suid-Afrika gaan nog ’n radio­teleskoop op die SKA-terrein in die Karoo bou, wat spesifiek die donker energie in die vroeë heelal sal ondersoek.
Die Hirax (Hydrogen Intensity and Real-Time Analysis eXperiment) se doel is om na ’n kritieke tyd in die heelal se ontstaan te kyk: van 12 miljard tot 7 miljard jaar gelede.
In dié tyd het donker energie begin oorheers om die heelal al hoe vinniger te laat uitdy, sê prof. Kavilan Moodley, kosmoloog aan die Universiteit van KwaZulu-Natal (UKZN) en Hirax se hoofnavorser.
Net sowat 5% van alles in die heelal bestaan uit materie, sowat 68% is donker energie en sowat 27% is donker materie.
Die teleskoop het ’n konfigurasie van 1 024 radio-antennas van 6 m elk, wat baie na aan mekaar sal staan, anders as MeerKAT en die SKA, wat ver uit mekaar is.
In die vier jaar waarin dit in bedryf is, sal die teleskoop ’n aansienlike deel van die ruimte bo dit kan karteer.
Nog iets wat ondersoek sal word, is vinnige radio-uitbarstings met hoë energie waarvan daar sowat elke minuut een is.
Wat presies die aard daarvan is en waar dit vandaan kom, is nog nie ontrafel nie. Met Hirax sal die presiese “plek” van die vinnige radio-uitbarsting bepaal kan word.
Die uitdagings van die grootdata vir plaaslike kenners en studente sal ook groot wees omdat Hirax 6,5 teragreep per sekonde sal genereer.
Moodley sê die teleskoop sal in fases gebou word en die eerste 128 radio-antennas sal oor sowat ’n jaar op die SKA-terrein in die Noord-Kaap opgerig word.
Dit sal binne twee maande gedoen kan word en hulle hoop om dié fase in 2020 te toets.
Daarna sal die res van die radio-antennas in 2020 gebou word en die plan is dat die teleskoop teen vroeg 2021 in bedryf sal wees.
Die projek word deur die UKZN, die departement van wetenskap en tegnologie en die Nasionale Navorsingstigting gefinansier.
Moodley sê die koste van die hardeware beloop R70 miljoen, terwyl die algehele koste nog bereken moet word wanneer hulle op die terrein is.
Mmamoloko Kubayi-Ngubane, minister van wetenskap en tegnologie, sê een van die feite oor wetenskap is dat dit geen aandag skenk aan oos en wes, noord en suid, en swart, geel en wit nie.
“Dit behoort aan almal wat bereid is om ’n poging aan te wend om te leer.”
Dit is beleggings in navorsing en projekte soos Hirax wat kennis sal voortbring, meen Kubayi-Ngubane. “Wetenskap gaan uiteindelik oor die mense in ’n gemeenskap van die mensdom op enige plek ter wêreld.” – Elsabé Brits
Wetenskap gaan uiteindelik oor die mense in ’n gemeenskap van die mensdom op enige plek ter wêreld.